ອອສເຕຣເລຍ ຢຸດໂຄງການຊ່ວຍເຫຼືອ ຄ່າແຮງງານ ໂຣກລະບາດ ແລະ ນະຄອນ ບຣິສເບັນ ປະກາດ ກັກບໍລິເວນ ອີກຄັ້ງ
ໃນນະຄອນຫຼວງ ແຄນເບີຣາ, ລັດຖະບານໄດ້ກ່າວວ່າ ການຟື້ນຟູແມ່ນກຳລັງດຳເນີນການ, ມັນເຖິງເວລາສຳລັບເສດຖະກິດ ທີ່ຈະຊ່ວຍເຫຼືອຕົນເອງ. 
ເງິນຊ່ວຍເຫຼືອຄ່າແຮງງານຫຼາຍພັນລ້ານໂດລາຂອງ ອອສເຕຣເລຍ ທີ່ເຊື່ອວ່າໄດ້ຊ່ວຍຮັກສາວຽກ ງານຫຼາຍຮ້ອຍພັນຕຳແໜ່ງໃນລະຫວ່າງໂຣກລະບາດ COVID-19 ນັ້ນແມ່ນໄດ້ສິ້ນສຸດລົງແລ້ວ ແລະ ການຕິດເຊື້ອກຸ່ມນຶ່ງໄດ້ບັງຄັບໃຫ້ນະຄອນ ບຣິສເບັນ ຂອງລັດ ຄວີນສແລນ ຕ້ອງໄດ້ທຳການ ກັກບໍລິເວນ 3 ວັນ ນັກຂ່າວວີໂອເອ ຟິລ ເມີເຊີ ມີລາຍງານຈາກນະຄອນ ຊິດນີ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ໂຄງການຮັກສາວຽກງານ ຫຼື JobKeeper ມູນຄ່າ 53 ຕື້ ແມ່ນໂຄງການເສດຖະກິດທີ່ໃຫຍ່ທີ່ສຸດໃນປະຫວັດສາດຂອງ ອອສເຕຣເລຍ ມັນໄດ້ຮັບປະກັນເງິນເດືອນຂອງພະນັກງານແມ່ນກະທັ້ງເວລາທີ່ທຸລະກິດໄດ້ຖືກບັງຄັບໃຫ້ປິດໃນລະຫວ່າງການກັກບໍລິເວນ ໃນນະຄອນຫຼວງ ແຄນເບີຣາ, ລັດຖະບານໄດ້ກ່າວວ່າການຟື້ນຟູແມ່ນກຳລັງດຳເນີນການ, ມັນເຖິງເວລາສຳລັບເສດຖະກິດທີ່ຈະຊ່ວຍເຫຼືອຕົນເອງ ບັນດາເຈົ້າໜ້າທີ່ອາວຸໂສໄດ້ກ່າວວ່າ ໂຄງການຮັກສາວຽກງານຈະຖືກແທນທີ່ໂດຍໂຄງການກະ ຕຸ້ນທີ່ຖືກແນເປົ້າໄວ້, ເປັນຂັ້ນຕອນທຳອິດເຊິ່ງຈະຂະຫຍາຍໂຄງການເພື່ອຈ່າຍສ່ວນນຶ່ງຂອງເງິນເດືອນພັກນັກງານ ແຕ່ບັນດານັກວິຈານເຊື່ອວ່າ ການເຄື່ອນໄຫວທີ່ວ່ານັ້ນແມ່ນໄວເກີນໄປ, ແລະ ການສິ້ນສຸດໂຄງ ການເງິນຊ່ວຍເຫຼືອດັ່ງກ່າວຈະເຮັດໃຫ້ວຽກງານຫຼາຍຕຳແໜ່ງເປັນອັນຕະລາຍ ທ່ານນາງ ລີແອນ ຮາຫວູດ ແມ່ນຜູ້ອຳນວຍການບໍລິຫານທີ່ຮັບຜິດຊອບສຳລັບ ຍີ່ປຸ່ນ, ອອສເຕຣເລຍ ເອເຊຍ ແລະ ປາຊີຟິກ ຂອງ ກຸ່ມ InterContinental Hotels & Resort ທ່ານນາງໄດ້ຫວັງວ່າ ໂຄງການຮັກສາວຽກງານຈະໃຫ້ການຊ່ວຍເຫຼືອຕໍ່ອຸດສາຫະກຳການທ່ອງ ທ່ຽວ ທ່ານນາງ ລີແອນ ຮາຫວູດ ກ່າວວ່າ “ຖ້າປາສະຈາກມັນພວກເຮົາຈະບໍ່ຕ້ອງໄດ້ຈ້າງຄົນຫຼາຍກວ່ານີ້ ມັນໜ້າເສົ້າ, ພວກເຮົາຈະສູນເສຍຄົນຫຼາຍຕື່ມອີກ ແລະ ພວກເຮົາຄົງຈະຕ້ອງໄດ້ປິດປະຕູໂຮງ ແຮມຂອງພວກເຮົາຕື່ມອີກ ແລະ ຕອນນີ້ພວກເຮົາສາມາດທີ່ຈະເປີດຫຼາຍແຫ່ງ ພວກເຮົາສາມາດທີ່ຈະຈ້າງຄົນເຮັດວຽກ, ເຊິ່ງມັນໄດ້ສ້າງຄວາມແຕກຕ່າງຫຼາຍໃນຊີວິດຂອງຫຼາຍຄົນ, ແລະ ຂ້າພະ ເຈົ້າເປັນຫ່ວງຢ່າງຍິ່ງ ກ່ຽວກັບ ສິ່ງທີ່ຈະເກີດຂຶ້ນເວລາທີ່ໂຄງການຮັກສາວຽກງານໝົດໄປ ” ໂຣກລະບາດໄດ້ເຮັດໃຫ້ ອອສເຕຣເລຍ ຕົກຢູ່ໃນພາວະເສດຖະກິດຕົກຕໍ່າເປັນຄັ້ງທຳອິິດ ນັບຕັ້ງ ແຕ່ຊຸມປີ 1990 ເປັນຕົ້ນມາ ແຕ່ມັນມີຫຼັກຖານທີ່ເສດຖະກິດແມ່ນກຳລັງຟື້ນຕົວກັບຄືນມາຢ່າງແຂງແຮງ ຕົວເລກເມື່ອບໍ່ດົນມານີ້ຈາກກຫ້ອງການສະຖິຕິ ອອສເຕຣເລຍ ໄດ້ສະແດງໃຫ້ເຫັນອັດຕາການຫວ່າງງານ ຫຼຸດລົງຈາກ 6 6 ເປີເຊັນໃນເດືອນທັນວາ 2020 ລົງເປັນ 6 4 ເປີເຊັນໃນເດືອນມັງ ກອນ ອອສເຕຣເລຍ ໄດ້ຄວບຄຸມໄວຣັສໄດ້ເປັນສ່ວນຫຼາຍ, ແຕ່ການຕິດເຊື້ອຂະໜາດນ້ອຍ ແລະ ຫຼາຍຂຶ້ນໃນນະຄອນ ບຣິສເບັນ ໄດ້ບັງຄັບໃຫ້ບັນດາເຈົ້າໜ້າທີ່ສັ່ງກັກບໍລິເວນ 3 ວັນ ເລີ່ມຕົ້ນວັນຈັນວານນີ້, ແລະ ຄຳສັ່ງໃຫ້ຢູ່ໃນບ້ານກໍຈະຖືກນຳໃຊ້ ຜູ້ປົກຄອງລັດ ຄວີນສແລນ ທ່ານນາງ ອານາສຕາເຊຍ ພາລາເຊ ໄດ້ກ່າວວ່າ ທ່ານນາງ “ເປັນຫ່ວງຫຼາຍ ” ແນວໃດກໍຕາມ, ໃນລັດ ນິວ ຊາວ ແວລສ໌ ທີ່ຢູ່ໃກ້ຄຽງ ຂໍ້ຫ້າມ COVID-19 ຫຼາຍອັນແມ່ນໄດ້ຖືກຫຼຸດຜ່ອນລົງແລ້ວໃນວັນຈັນວານນີ້ ການຮ້ອງເພງ ແລະ ເຕັ້ນລຳຕອນນີ້ແມ່ນໄດ້ຮັບອະນຸຍາດ, ແລະ ອະນຸຍາດໃຫ້ໄນ້ຄລັບເປີດຄືນ ສະໜາມກິລາ ແລະ ໂຮງລະຄອນກໍໄດ້ປະຕິບັດການເຕັມຄວາມສາມາດ 100 ເປີເຊັນ ແລະ ການໃສ່ໜ້າກາກກໍບໍ່ໄດ້ເປັນຂໍ້ບັງຄັບອີກຕໍ່ໄປຢູ່ການສັນຈອນສາທາລະນະ ໂຄງການສັກຢາຂະໜາດໃຫຍ່ທົ່ວປະເທດກໍກຳລັງດຳເນີນໄປເຊັ່ນກັນ ອອສເຕຣເລຍ ໄດ້ບັນທຶກຫຼາຍກວ່າ 29,200 ກໍລະນີໄວຣັສໂຄໂຣນາ ນັບຕັ້ງແຕ່ໂຣກລະບາດໄດ້ເລີ່ມຂຶ້ນ 909 ຄົນໄດ້ເສຍຊີວິດ ອີງຕາມກະຊວງສາທາລະນະສຸກ